Referat af bestyrelsesmøde online og på kontoret

Torsdag 27-01-2022 kl. 19.00

Til stede: Brian, Steen, Carlo, Bo, Rie, Anine, Christina

1. Orientering fra Formanden Før jul var der et strømudfald på Terosevej 10-20, som resulterede i, at beboerne ikke kunne bruge deres nøglebrik. Firmaet som skal løse opgaven, venter på materialer til at kunne skifte printplader og bokse, men der er lang leveringstid.

2. Orientering fra Inspektøren
Vores nye funktionær, Henrik, begynder tirsdag d. 1. februar, så der igen er 3 funktionærer i Olufgården. Affaldshuset på Terosevej er færdigt, og kan benyttes af beboerne.

3. Altanprojekt
Der har været det første byggemøde med entreprenørerne og vores bygherre. I uge 8 begynder man at skære de første altaner ned, og man begynder på Terosevej. Beboerne bliver varslet 3 uger før deres altan bliver taget ned. Der vil være håndværkere på altanprojektet fra tidlig morgen til sen aften (7.00-19.00)

4. LAR-projekt
Der har været flere entreprenør ude at se på de grønne områder. Der er sendt udbudsmateriale ud, og der er også kommet rettelses-blade tilbage som skal kigges igennem. Der er endnu ikke taget beslutning om, hvilken entreprenør der skal lave LAR-projektet.

5. VVS-stigestrenge-projekt
Der er 3 VVS-firmaer som har afgivet bud på opgaven. Alle tilbudene rammer ca. kr. 25.000.000 i pris for nye stigestrene i 296 lejemål. Julerosevej vil få skiftet stigestrenge først, og derefter Mosrosevej. Hele projektet forventes færdigt ultimo 2023.

6. Røgalarmer
Der er 88 beboere som endnu ikke har givet tilbagemelding, derfor vil Christina besøge disse. Hvis beboeren ikke er hjemme til at tilkendegive om røgalarmen er sat op eller de bliver returneret, modtager de en seddel ind af postkassen, hvorpå der står at de skal returnere røgalarmerne til ejendomskontoret inden for åbningstiden. Sedlen bliver på dansk og engelsk.

7. Beboerhenvendelser
Der har været nogle enkelte henvendelser, som bestyrelsen har håndteret.

8. Dato for næste møde: 3. marts kl. 19.00- 20.30 på kontoret. Beboeråbent d.16. februar: Christina + Carlo kl.18.30-19.00.

9. Evt. Bo: Vedr. køkkener på kollektiv råderet; Hvis beboerne har valgt keramisk plade eller ovn i et skab; Hvad gør vi når beboeren flytter, da det jo er lejerens hårde hvidevarer?
Svar: Når man flytter til Olufgården, skal man som ny lejer selv medbringe hårde hvidevarer.
Vi skal være opmærksomme på, hvad vi gør når der kommer en runde 2 med kollektiv råderet. Hvem skal betale for de manglende hårde hvidevarer? Bo har i dag modtaget information/tilbud om lade-standere fra Tårnby Kommune. Hvad er mulighederne vedr. lade-standere når vi skal i gang med LAR-projektet? Bo: der er et ønske fra funktionærernes side om at købe en stor løvsuger, da der er mange store blade i Olufgården. Prisen er ca. kr. 40.000 inkl. moms. Bestyrelsen kigger på budgettet for 2022 og vender tilbage.

Carlo: foreslår at vi kan få lavet en genbrugs-station på det fælles skraldeområde. Der bliver kigget på idéen når vi er i gang med LAR-projektet på dette areal. Anine, Rie og Christina bakker op om ideen.

Anine: Må der godt kommet et bil-vaske-firma udefra og vaske biler på parkeringspladserne, hvis firmaet selv har vand med til vask af bil?
Svar: Firmaet må godt vaske bilerne, hvis de selv medbringer vand.

På baggrund af de stigende energi-priser, vil vi på næste møde gennemgå regnskabet for 2021, da der er brug for at kigge på tallene for vores fælles udgift til strøm.

Med venlig hilsen

Christina